Diari Oficial de la Generalitat Valenciana


Sumari del DOGV 6694, del 18-01-2012 (2012/432)

RESOLUCIÓ de 10 de gener de 2012, de la presidenta del Consell Valencià de l'Esport, per la qual es convoquen subvencions destinades a les federacions esportives de la Comunitat Valenciana per al desenrotllament dels plans d'especialització esportiva i adquisició de material immobilitzat durant l'any 2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/432


Data del document
:   10-01-2012

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * ajuda pública

RESOLUCIÓ de 10 de gener de 2012, de la presidenta del Consell Valencià de l'Esport, per la qual es convoquen subvencions destinades a les federacions esportives de la Comunitat Valenciana per al desenrotllament dels plans d'especialització esportiva i adquisició de material immobilitzat durant l'any 2012. [2012/432]
La Llei 2/2011, de la Generalitat Valenciana, de 22 de març, de l'Esport i l'Activitat Física de la Comunitat Valenciana, establix, en l'article 17, la inclusió dels esportistes d'elit de la Comunitat Valenciana en programes de tecnificació esportiva i plans especials de preparació en coordinació amb les federacions esportives, així com la compatibilitat dels seus estudis i l'activitat esportiva per mitjà de l'ingrés en centres docents especials.
La Generalitat, en col·laboració amb algunes federacions esportives de la Comunitat, va posar en marxa en el curs escolar 1999/2000, els plans d'especialització esportiva en el Complex Educatiu de Cheste. En el seguiment d'estos plans, s'ha posat de manifest la necessitat de continuar amb esta línia d'actuació que permet a les federacions esportives millorar la preparació dels esportistes.
Per la Resolució de 16 d'agost de 2010, de la Direcció General d'Ordenació i Centres Docents de la Conselleria d'Educació, es disposa la creació de grups específics d'esportistes per a l'alumnat que seguisca els plans d'especialització esportiva en l'IES número 1 del Complex Educatiu de Cheste.
En virtut d'això, i fent ús de les competències assignades en la Llei 3/2006, de 12 de maig, de la Generalitat, de Creació del Consell Valencià de l'Esport, i del Decret 170/2006, de 17 de novembre, del Consell, pel qual s'aproven els Estatuts del Consell Valencià de l'Esport, i d'acord amb el que establix el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana, resolc:
Primer
Convocar la concessió de subvencions destinades a federacions esportives de la Comunitat Valenciana per al desenvolupament dels plans d'especialització esportiva i adquisició de material immobilitzat durant l'any 2012, per un import global màxim de 320.000 euros, que es repartirà de la manera següent:
- Per a subvencionar el desenvolupament dels plans d'especialització esportiva, 275.000 euros a càrrec del capítol IV, línia T5909000, dels pressupostos del Consell Valencià de l'Esport per a l'any 2012.
- Per a subvencionar les inversions en material immobilitzat per al seu ús exclusiu en els plans d'especialització esportiva que es subvencionen segons l'apartat anterior, hi ha un crèdit de 45.000 euros a càrrec del capítol VII, línia T2521000, dels pressupostos del Consell Valencià de l'Esport per a l'any 2012. Este crèdit podrà ampliar-se o minorar-se, fins a l'import total de l'esmentada línia que ascendix a 90.000 euros, en funció de les subvencions que es concedisquen pel mateix concepte en la convocatòria per al desenvolupament de programes de tecnificació esportiva durant 2012.
Segon
Aprovar les bases per les quals es regula esta convocatòria de subvencions a les federacions esportives de la Comunitat Valenciana, les quals figuren com a annex I de la present resolució.
Tercer
Que les ajudes convocades per la present convocatòria no precisen notificació a la Comisisió Europea per no reunir els requisits de l'article 107 del Tractat de Funcionament de la Unió Europea (TFUE), segons disposa el Decret 147/2007, de 7 de setembre, del Consell, ja que estes no suposen cap avantatge econòmic atés que les entitats a què van dirigides les subvencions no desenvolupen activitats econòmiques en què s'oferisquen al mercat béns o servicis, per la qual cosa no hi ha possibilitat de falsejament de la competència.
Quart
La present resolució produirà efectes l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs potestatiu de reposició haurà d'interposar-se davant de la consellera de Turisme, Cultura i Esport, presidenta del Consell Valencià de l'Esport, en el termini d'un mes a comptar de l'endemà de la publicació de la present resolució en el Diari Oficial de la Comunitat Valenciana.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present resolució en el Diari Oficial de la Comunitat Valenciana.
València, 10 de gener de 2012.- La consellera de Turisme, Cultura i Esport, presidenta del Consell Valencià de l'Esport, p. d. (R 29.12.2006, DOCV 5435), el secretari autonòmic d'Esport, vicepresident del Consell Valencià de l'Esport: Rafael Ripoll Navarro.
ANNEX I
Bases per les quals es regula la convocatòria de subvencions destinades a les federacions esportives de la Comunitat Valenciana per al desenvolupament dels plans d'especialització esportiva i adquisició de material immobilitzat durant l'any 2012
Primera. Beneficiaris
Podran sol·licitar estes subvencions les federacions esportives inscrites en el Registre d'Entitats Esportives de la Comunitat Valenciana, exclusivament per al desenvolupament d'un pla d'especialització esportiva, sempre que reunisquen els requisits establits en esta resolució i en l'article 13 de la Llei 38/2003, de 17 de novembre, General de Subvencions.
Segona. Objecte i aplicació de les subvencions
2.1. Les subvencions a càrrec del capítol IV dels pressupostos del Consell Valencià de l'Esport, línia T5909000, objecte de la present convocatòria, estaran destinades a sufragar les despeses ocasionades pel desenvolupament d'un pla d'especialització esportiva d'acord amb els requisits especificats en les bases que s'indiquen a continuació.
2.2. Les subvencions a càrrec del capítol VII dels pressupostos del Consell Valencià de l'Esport, línia T2521000, estaran destinades a l'adquisició de material immobilitzat de caràcter esportiu o un altre, per a la seua utilització exclusiva en els plans d'especialització esportiva a què es referix l'apartat anterior, que es subvencionen en 2012 a càrrec de la present convocatòria, així com en els programes de tecnificació esportiva que es subvencionen d'acord amb la seua corresponent convocatòria.
La subvenció per este concepte no superarà, en cap cas, el 85% del cost total de l'adquisició, sent el 15% restant aportació de la federació.
Tercera. Definició i objectius dels plans d'especialització esportiva
3.1. L'objectiu fonamental dels plans d'especialització esportiva és afavorir la formació integral dels esportistes, permetent compaginar adequadament el desenvolupament de la seua activitat acadèmica amb les exigències que implica la preparació per a l'esport d'alt nivell.
3.2. Els plans d'especialització esportiva es desenvolupen en les instal·lacions del Complex Educatiu de Cheste i van dirigits a alumnes esportistes domiciliats en la Comunitat Valenciana que cursen o vagen a cursar ensenyança secundària obligatòria o batxillerat en el dit centre, seleccionats d'acord amb les bases que regulen la selecció dels alumnes esportistes participants en els plans d'especialització esportiva i que s'establixen com a annex II en la present resolució.
3.3. L'alumnat participant en els plans d'especialització esportiva desenvolupats en el Complex Educatiu de Cheste ho farà exclusivament en règim d'internat en les pròpies residències del complex.
Quarta. Condició d'accés a les ajudes.
Les condicions que regulen l'accés a les ajudes perquè les federacions esportives de la Comunitat Valenciana que desenvolupen un pla d'especialització esportiva durant el curs escolar 2011-2012 en puguen desenvolupar un durant el curs escolar 2012-2013 en el Complex Educatiu de Cheste són les següents:
Matricular a l'inici de cada curs escolar i mantindre durant tot el curs un grup homogeni d'alumnes esportistes, en l'etapa d'ensenyança secundària obligatòria o en l'etapa de batxillerat en el Complex Educatiu de Cheste, complint els requisits que s'establixen a continuació:
Esports individuals Esports d'equip
Nombre mínim d'alumnes: 10 Nombre mínim d'alumnes: 12
Nombre màxim d'alumnes: 36 Nombre màxim d'alumnes: 40
Quinta. Motius de no-continuïtat
5.1. Els motius de no-continuïtat de les ajudes perquè les federacions esportives de la Comunitat Valenciana desenvolupen durant el curs escolar 2011-2012 un pla d'especialització esportiva en el Complex Educatiu de Cheste són:
a) No sol·licitar les ajudes convocades per als plans d'especialització esportiva per mitjà de la instància dirigida al Consell Valencià de l'Esport, segons el model oficial que figura com a annex III de la present resolució.
b) No matricular i/o mantindre un grup homogeni d'esportistes durant el curs escolar en l'etapa d'ensenyança secundària obligatòria o en l'etapa de batxillerat en el Complex Educatiu de Cheste, d'acord amb els criteris establits en el present annex.
c) No complir, els tècnics proposats per les federacions per a la realització pràctica del pla d'especialització esportiva, de manera reiterada amb les seues tasques i obligacions al llarg del curs escolar, considerant així, entre altres possibles causes, la falta a l'entrenament en més de cinc ocasions per curs escolar.
d) No presentar als diferents clubs o entitats esportives de la Comunitat Valenciana la proposta d'alumnes esportistes elaborada per la federació esportiva.
e) No destinar les ajudes rebudes a sufragar les despeses ocasionades pel desenvolupament del pla d'especialització esportiva d'acord amb els requisits establits en la base quinta de l'annex I.
f) No presentar el projecte de planificació esportiva del curs escolar per al desenvolupament del pla d'especialització esportiva, o presentar-lo amb més d'un mes de retard sobre la data límit designada a este efecte.
5.2. La comissió tècnica d'avaluació a què es referix la base octava de l'annex I de la present resolució serà l'encarregada de l'estudi i valoració de les causes que puguen determinar els motius de la falta de continuïtat de funcionament d'un pla d'especialització esportiva que desenvolupe una federació esportiva en el Complex Educatiu de Cheste.
Sexta. Despeses subvencionables
6.1. Les subvencions concedides es destinaran a sufragar únicament les despeses ocasionades pel pla d'especialització esportiva desenvolupat al Centre Educatiu de Cheste d'acord amb la distribució següent:
Es destinarà un màxim del 75% de la subvenció als honoraris dels entrenadors esportius responsables de les sessions i direcció de l'entrenament i aprovats en el projecte pel Consell Valencià de l'Esport.
Es destinarà un màxim del 10% al servici de fisioteràpia específic que s'oferix per als plans.
Es destinarà un màxim del 10% a l'adquisició de material esportiu i equips esportius, exclusivament per als plans.
Es destinarà un màxim del 5% per a sufragar les despeses o honoraris del coordinador esportiu.
En el cas que una federació esportiva no arribe al màxim previst de despeses en els apartats b), c) i d) podrà revertir el dit import en les ocasionades en l'apartat a), justificant en qualsevol cas haver cobert les necessitats en els dits conceptes. En el cas de l'equip esportiu, hauran de seguir les directrius d'uniformitat, logotips i imatge que establisca el Consell Valencià de l'Esport.
6.2. Correran a compte de les federacions esportives les possibles despeses derivades de la convocatòria i proves per a la selecció dels alumnes esportistes per a la seua incorporació als plans d'especialització esportiva.
Sèptima. Sol·licituds i documentació
7.1. Les sol·licituds es realitzaran per mitjà d'instància dirigida al Consell Valencià de l'Esport, segons el model que figura com a annex III de la present resolució.
La sol·licitud la signarà qui exercisca la representació de la federació esportiva i presentarà document que ho acredite, en cas de no constar en el Consell Valencià de l'Esport.
7.2. La instància s'acompanyarà de la següent informació i documentació:
7.2.1. Per a modalitats esportives existents:
Per als plans d'especialització esportiva que ja es desenvolupen en el Complex Educatiu de Cheste durant el curs escolar 2011/2012 i complixen els criteris establits en la base primera de l'annex II:
a) Pressupost detallat d'ingressos i despeses previstos per a l'any 2012 distribuït durant els mesos de període escolar.
b) Nombre d'alumnes esportistes matriculats que figuren en les llistes d'esportistes d'elit de la Comunitat Valenciana corresponents als anys 2010 i 2011.
c) Projecte de planificació esportiva del curs escolar 2012/2013 que ha de contindre detallats els apartats que s'establixen a continuació:
1) Pla general d'entrenament.
2) Quadre d'entrenadors, àrees de responsabilitat i horaris d'entrenament.
3) Composició del grup d'esportistes.
4) Objectius bàsics generals en l'entrenament que s'establixen en cada període de la planificació.
5) Objectius individuals dels esportistes.
6) Distribució de les sessions d'entrenament.
7) Grups d'entrenament.
8) Calendari de competicions assignat a cadascun dels esportistes.
9) Situació de les competicions principals i secundàries.
10) Estructura de les càrregues i continguts de l'entrenament i la seua justificació.
11) Tipus de controls o test i la seua situació dins de la planificació.
12) Atenció als pares i mares.
13) Relació d'entrenadors i/o clubs d'origen dels alumnes esportistes.
7.2.2. Per a noves modalitats esportives:
La sol·licitud d'accés per a una modalitat esportiva nova estarà dirigida a alumnes esportistes que vagen a cursar ensenyança secundària obligatòria.
A les sol·licituds de subvenció per a l'accés als plans d'especialització esportiva de modalitat esportiva nova el funcionament de les quals estiga previst a partir del curs escolar 2012/2013 s'adjuntarà un projecte esportiu que desenvoluparà els aspectes següents:
- Programa d'actuacions per a la difusió del projecte entre el col·lectiu d'eixe esport.
- Criteris de selecció esportius i acadèmics, i barem establit per a la seua valoració.
- Perfil físic i tècnic de l'esportista, conjuntament amb la bateria de test físics i tècnics que es desenvoluparan per a la seua selecció.
- Disseny de la programació anual dels esportistes, relativa a objectius que es desenvoluparan en les sessions d'entrenament, estructuració d'estos al llarg de la temporada, la participació en les diferents competicions i la coordinació dels objectius amb els entrenadors i/o clubs d'origen dels esportistes.
- Necessitats d'instal·lacions i material per al desenvolupament del pla al Complex Educatiu de Cheste.
- Quadre tècnic: nom, titulació i àrees de responsabilitat.
- Pressupost detallat de despeses per a un curs escolar.
7.2.3. Fitxa de manteniment de tercers en la qual conste la titularitat del compte bancari on es vullga rebre la subvenció sol·licitada, segons el model inclòs com a annex V d'esta resolució.
7.2.4. Documentació acreditativa de què es troben al corrent de les seues obligacions tributàries i davant de la Seguretat Social, per mitjà de certificat referit al moment de finalització del termini de presentació de sol·licituds, en la forma establida en l'Orde de 30 de maig de 1996, de la Conselleria d'Economia i Hisenda, de la qual l'article 2 remet indirectament al Reial Decret 1098/2001, articles 13 i 14, per derogació del Reial Decret 390/1996.
Per al seu ompliment el beneficiari podrà:
- Autoritzar expressament al Consell Valencià de l'Esport per a demanar davant dels òrgans competents les dades expressives d'estar al corrent en el compliment de les obligacions tributàries (estatals i autonòmiques) i davant de la Seguretat Social, per mitjà de l'emplenament de l'apartat g) de la sol·licitud.
- En el supòsit de no-autorització, el beneficiari haurà de presentar certificat del seu compliment, excepte quan ja s'hagen presentat, dins del mateix exercici econòmic, davant del Consell Valencià de l'Esport, en compliment de la mateixa o similar convocatòria de subvencions, sempre que s'indique expressament en quina convocatòria han sigut presentats, i que tals certificats estiguen vigents en eixe moment.
7.2.5. Declaració responsable de no estar incurs en les prohibicions per a obtindre la condició de beneficiari assenyalades en l'article 13, de la Llei 38/2003, de 17 de novembre, General de Subvencions. Esta declaració està inclosa en l'apartat d) de la sol·licitud de subvenció.
7.3. Les sol·licituds de subvenció per a adquisicions de material immobilitzat de caràcter esportiu o un altre, per a millorar la preparació dels esportistes integrats en els plans d'especialització, es realitzaran per mitjà d'instància dirigida al Consell Valencià de l'Esport segons el model que figura com a annex IV de la present resolució. Les sol·licituds s'acompanyaran del pressupost de l'immobilitzat que va a adquirir-se elaborat amb data actual per una firma comercial, i un informe federatiu que justifique la necessitat i els beneficis esportius d'adquirir el material immobilitzat, ja siga esportiu o un altre, en relació amb el pla d'especialització a què es vincule. En el cas de material informàtic o audiovisual, s'atendran preferentment les sol·licituds que tinguen com a objecte equipar les sales i despatxos comuns dels entrenadors en el Complex Educatiu de Cheste.
Així mateix, s'acompanyarà d'un llistat del material adquirit i subvencionat en els dos últims anys.
7.4. Tots els documents que s'aporten hauran de ser originals.
7.5. A més de la informació i documentació assenyalada, el Servici d'Esport d'Elit, Alt Rendiment i Formació Esportiva, com a òrgan instructor, podrà, en qualsevol moment de la tramitació de l'expedient, demanar qualsevol altra que considere necessària per al millor coneixement i comprensió de l'aplicació de la subvenció.
7.6. Les sol·licituds es presentaran en el registre del Consell Valencià de l'Esport, en els de les seues delegacions territorials d'Alacant, Castelló i València, o en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació en l'oficina de correus corresponent haurà d'efectuar-se en sobre obert, a fi que en la capçalera del primer full de la documentació presentada es facen constar clarament el nom de l'oficina i la data, lloc, hora i minut de l'admissió.
Quan la sol·licitud no es presente en cap dels registres dependents del Consell Valencià de l'Esport, es recomana avisar per fax (núm. 036 896 809) al Consell Valencià de l'Esport.
7.7. El termini de presentació d'instàncies finalitzarà el 10 de febrer de 2012. L'incompliment d'este termini determinarà automàticament l'exclusió.
7.8. Quan la sol·licitud no reunisca els requisits o falte algun document complementari dels que en cada cas s'exigisquen, es requerirà a les persones interessades perquè ho esmenen en el termini de 10 dies, amb indicació que, si així no ho feren, se les tindrà per desistides de la seua petició, prèvia resolució dictada a este efecte.
Octava. Valoració de les sol·licituds i resolució del procediment
8.1. Als efectes previstos en esta resolució, es constituirà una comissió tècnica d'avaluació formada per cinc membres designats pel vicepresident del Consell Valencià de l'Esport, encarregada de l'estudi i valoració de les sol·licituds presentades.
8.2. La valoració de les sol·licituds s'efectuarà atenent al següent orde de prelació:
a) Es valoraran primerament les sol·licituds de subvenció per als plans d'especialització esportiva de modalitats que ja es desenvolupen en el Complex Educatiu de Cheste durant el present curs escolar.
b) En segon lloc es valoraran les sol·licituds de subvenció per als plans d'especialització esportiva de modalitats que inicien la seua activitat en el Complex Educatiu de Cheste durant el curs escolar 2012/2013.
8.3. La valoració de les sol·licituds s'efectuarà atenent als criteris següents:
8.3.1. Valoració dels plans d'especialització esportiva.
a) Plans que es desenvolupen en el Complex Educatiu de Cheste durant el present curs escolar.
- Mòdul bàsic de 12.000 euros: correspon un mòdul bàsic de subvenció a cadascuna de les federacions esportives que matriculen a l'inici de cada curs escolar i mantenen durant tot el curs un grup homogeni d'esportistes, complint els requisits de nombre mínim d'alumnes establits en la base primera de l'annex II de la present resolució, amb la distribució següent:
· Període comprés entre gener i juny de 2012 (curs 2011-2012): 8.500 euros.
· Període comprés entre setembre i desembre de 2012 (curs 2012-2013): 3.500 euros.
- Mòdul d'esportistes d'elit de fins a un màxim de 3.500 euros: correspon a cadascuna de les federacions esportives que mantenen grups d'esportistes que apareixen en les llistes d'esportistes d'elit de la Comunitat Valenciana publicades en el Diari Oficial de la Comunitat Valenciana l'any 2011 o en la llista que es publique l'any 2012, amb la distribució següent:
· Període comprés entre gener i juny de 2012 (curs 2011-2012): un màxim de 2.000 euros.
- Mòdul d'esportistes d'elit de fins a un màxim de 1.500 euros: correspon a cadascuna de les federacions esportives que incorporen esportistes de cara al curs escolar 2012/2013 que apareixen en les llistes d'esportistes d'elit de la Comunitat Valenciana publicades en el Diari Oficial de la Comunitat Valenciana l'any 2011 o en la llista que es publique l'any 2012, amb la distribució següent:
· Període comprés entre setembre i desembre de 2012 (curs 2012-2013): un màxim de 1.500 euros.
- Mòdul de personal tècnic del pla d'especialització esportiva de fins a un màxim de 10.000 euros: correspon a cadascuna de les federacions esportives que per les necessitats especials de la preparació dels esportistes, ser un grup nombrós i/o la seua divisió en grups d'edat i/o nivell necessiten incrementar la relació de tècnics que participen en el pla d'especialització esportiva, amb la distribució següent:
· Període comprés entre gener i juny de 2012 (curs 2011-2012): un màxim de 5.000 euros.
· Període comprés entre setembre i desembre de 2012 (curs 2012-2013): un màxim de 5.000 euros.
- Mòdul de funcionament de fins a un màxim de 9.000 euros: correspon a cadascuna de les federacions esportives per l'experiència, valoració del funcionament del pla d'especialització esportiva, planificació esportiva, compliment d'objectius, coordinació del pla i selecció d'esportistes, amb la distribució següent:
·Període comprés entre gener i juny de 2012 (curs 2011-2012): un màxim de 6.000 euros.
·Període comprés entre setembre i desembre de 2012 (curs 2012-2013): un màxim de 3.000 euros.
- Mòdul de fins a 500 euros per a les federacions esportives adherides a la targeta esportiva a través del corresponent conveni.
b) Plans d'especialització esportiva de modalitats esportives noves que es preveu iniciar en el Complex Educatiu de Cheste durant el curs escolar 2012-2013.
Els projectes per al desenvolupament de nous plans d'especialització esportiva (modalitats esportives noves) es puntuaran d'acord amb els criteris següents:
- Valoració del projecte esportiu presentat i les actuacions que es van a desenvolupar: fins a 20 punts.
- Valoració de la campanya de difusió plantejada en el projecte: fins a 10 punts.
- Nombre d'esportistes d'elit de nivell promoció: fins a 20 punts.
Per cada esportista d'elit de nivell promoció que figure en les llistes d'esportistes d'elit publicades en el Diari Oficial de la Comunitat Valenciana l'any 2011 o en la llista que es publique l'any 2012: 2 punts.
S'adjudicarà un mòdul de subvenció a cadascun dels projectes que haja obtingut la puntuació mínima que establisca la comissió de valoració en funció de la disponibilitat pressupostària.
8.3.2. Valoració de les sol·licituds de material immobilitzat.
Es valoraran exclusivament aquelles sol·licituds corresponents a plans d'especialització que siguen subvencionats segons la present resolució i amb el barem següent:
a) Justificació de la major necessitat del material per al desenvolupament del pla d'especialització presentat: fins a 30 punts.
b) Adequació del material sol·licitat quant a pressupost de despeses previstes en relació amb el pla d'especialització a què es vincula: fins a 25 punts.
c) No haver obtingut subvencions per este concepte en el desenvolupament del pla d'especialització durant els dos últims anys: fins a 20 punts.
d) Aprofitament de la subvenció concedida l'exercici passat: fins a 20 punts.
e) Federacions esportives adherides a la Targeta Esportiva a través del corresponent conveni: fins a 5 punts.
El crèdit destinat a subvencionar les inversions en material immobilitzat es distribuirà entre les subvencions concedides per la present convocatòria i les corresponents a la convocatòria de subvenció per al desenvolupament de programes de tecnificació esportiva d'enguany.
8.4. No es concedirà subvenció en el cas de no haver justificat correctament la subvenció de l'any anterior, dins del termini i la forma escaient.
8.5. La subvenció màxima concedida a una federació per al desenvolupament de les seues diferents actuacions no podrà ser, en cap cas, superior als 50.000 euros. inclosa la subvenció per a l'immobilitzat material.
8.6. La comissió tècnica d'avaluació establirà una prelació entre les sol·licituds presentades per mitjà de la seua comparació, atenent als criteris de valoració fixats, establint la puntuació mínima en cada modalitat de subvenció en funció de la disponibilitat pressupostària i adjudicant només aquelles que hagen obtingut major valoració fins a l'esgotament del crèdit pressupostari consignat a este efecte.
8.7. Una vegada formalitzats els actes d'instrucció corresponents, la comissió tècnica d'avaluació elevarà, a través de l'òrgan instructor, la proposta de concessió o denegació al vicepresident del Consell Valencià de l'Esport, que resoldrà, per delegació de la presidenta del Consell Valencià de l'Esport, sobre l'ajuda i determinarà la quantia d'esta.
8.8. El vicepresident del Consell Valencià de l'Esport resoldrà la concessió o denegació de les sol·licituds presentades en el termini màxim de sis mesos des de la publicació de la convocatòria en el Diari Oficial de la Comunitat Valenciana. No obstant això, les sol·licituds sobre les quals no recaiga una resolució expressa en el termini de sis mesos des de la publicació de la convocatòria, s'entendran denegades. El Consell Valencià de l'Esport notificarà a les persones interessades la resolució de concessió o denegació de les sol·licituds presentades dins del mateix termini de sis mesos.
Novena. Obligacions dels beneficiaris
9.1. Mantindre's en la situació que legitima la seua concessió i complir la finalitat de la subvenció concedida.
9.2. Acreditar el compliment dels requisits i condicions que determinen la concessió o gaudi de l'ajuda.
9.3. Sotmetre's a les actuacions de control financer que corresponen a la Intervenció General i a la Sindicatura de Comptes en relació amb les subvencions i ajudes concedides.
9.4. Comunicar al Consell Valencià de l'Esport l'obtenció de subvencions, ajudes, ingressos o recursos per a la mateixa finalitat, procedents d'altres administracions o ens públics o privats. Esta comunicació haurà d'efectuar-se tan prompte com es conega i, en tot cas, amb anterioritat a la justificació dels fons percebuts.
9.5. Acreditar que es troba al corrent en el compliment de les seues obligacions tributàries i davant de la Seguretat Social, segons s'indica en la base 7.2.4.
9.6. Disposar dels llibres comptables per a garantir l'adequat exercici de les facultats de comprovació i control.
9.7. Conservar els documents justificatius de l'aplicació dels fons percebuts, inclosos els documents electrònics, en tant puguen ser objecte de les actuacions de comprovació i control.
9.8. Fer constar expressament en tota informació o documentació pròpia dels plans d'especialització esportiva la col·laboració de la Generalitat i del Consell Valencià de l'Esport de la Generalitat.
9.9. Realitzar els plans d'especialització esportiva per als que fóra concedida la subvenció serà d'exclusiva responsabilitat de l'entitat. Així mateix seran del seu càrrec els mitjans humans i materials que es precisen per al seu compliment, així com les obligacions fiscals i de la Seguretat Social que es deriven d'estos.
9.10. Presentar al Consell Valencià de l'Esport les adaptacions tècniques i pressupostàries al projecte presentat en funció de la subvenció concedida i notificar qualsevol proposta de canvi o modificació del pla d'especialització i pressupostos presentats en el moment en què es produïsca.
9.11. Presentar un inventari del material immobilitzat que haja sigut subvencionat en el qual figure, almenys, l'estat actual d'este i el lloc on es trobe situat, el termini de presentació del qual conclourà el 12 de desembre de 2012.
9.12. Mantindre's dins dels requisits i criteris establits en l'annex II de la present resolució, sobre funcionament dels plans d'especialització esportiva.
9.13. Procedir al reintegrament dels fons percebuts en els supòsits previstos en la base desena.
9.14. Les federacions beneficiàries atendran els entrenaments dels esportistes dels plans durant tot el curs escolar, en els horaris que el Consell Valencià de l'Esport dictamine, i procediran a la substitució dels entrenadors en els casos d'absència puntual o temporal d'estos
Deu. Modificació de la resolució de concessió
10.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions, ajudes, ingressos o recursos, supere el cost de l'activitat subvencionada.
10.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
10.3. En el cas que s'augmentara la dotació pressupostària d'esta línia, l'augment es distribuiria entre els sol·licitants sense obrir nou termini de sol·licituds, en aplicació dels criteris establits en les presents bases.
Onze. Procediment de pagament i terminis de justificació
11.1. El lliurament de les subvencions s'ajustarà al següent:
a) En plans d'especialització, es produirà a la finalització de les activitats, amb la justificació prèvia documental de les despeses corresponents a la realització de l'activitat objecte de la subvenció concedida. Este lliurament podrà ser d'una sola vegada o en parts, amb la justificació prèvia del total o un mínim del 25% de la subvenció concedida.
b) En material immobilitzat, es realitzarà amb la justificació prèvia del total de la despesa efectuada.
11.2. Terminis de justificació:
Amb caràcter general, el termini de presentació de les justificacions conclourà l'1 d'octubre de 2012 per a les ajudes relatives a l'adquisició de material immobilitzat i per a les activitats que es desenvolupen en el període comprés entre els mesos de gener i juny, i el 12 de desembre de 2012 per a les ajudes relatives a les activitats que es desenvolupen entre els mesos de setembre i desembre de 2012.
11.3. Transcorregut el termini establit de justificació sense haver-se presentat aquesta, es requerirà al beneficiari perquè en el termini improrrogable de quinze dies siga presentada. La falta de presentació de la justificació en el termini establit en este apartat portarà amb si la pèrdua de la subvenció i la resta de responsabilitats establides en la Llei General de Subvencions. La presentació de la justificació en el termini addicional establit en este apartat no eximirà el beneficiari de les sancions que, d'acord amb la Llei General de Subvencions, corresponguen.
Dotze. Justificació de la subvenció
12.1. El Consell Valencià del Consell abonarà la subvenció prèvia presentació de la següent documentació justificativa:
a) Una memòria d'actuació justificativa del compliment de les condicions imposades en la concessió de la subvenció amb indicació dels punts següents: resultats esportius obtinguts pels esportistes del pla en les competicions nacionals o internacionals disputades, així com la relació de convocats per la selecció nacional o autonòmica, així com qualsevol altra informació que la federació considere d'interés.
b) Una relació classificada de totes les despeses de l'activitat subvencionada, amb indicació del creditor i del document, el seu import i data d'emissió. S'indicarà quines d'estes despeses són finançades amb la subvenció concedida pel Consell Valencià de l'Esport i la seua data de pagament. S'adjuntaran les factures originals, amb còpia, de les despeses subvencionades. Les factures originals seran tornades una vegada comprovades i segellades pel Consell Valencià de l'Esport.
c) Un detall d'altres ingressos o subvencions que hagen finançat l'activitat subvencionada, amb indicació de l'import i la seua procedència.
d) Els tres pressupostos que, en aplicació de l'article 31.3 de la Llei General de Subvencions, modificat per la disposició final cinquena de la Llei 14/2011, de la Ciència, la Tecnologia i la Innovació, haja d'haver sol·licitat el beneficiari, per a les despeses d'adquisició d'equipament o prestació de servicis per empreses de consultories o assistència tècnica que superen la quantitat de 18.000 euros. L'elecció es farà d'acord amb criteris d'eficiència i economia, havent de justificar-se expressament en una memòria l'elecció, quan no corresponga a la proposta econòmica més avantatjosa
12.2. Les subvencions concedides per a material immobilitzat a càrrec del capítol VII dels pressupostos del Consell Valencià de l'Esport, línia T2521000, es justificaran per mitjà d'una relació classificada de les despeses de l'adquisició del material, amb indicació del creditor i del document, el seu import, data d'emissió i data de pagament. S'adjuntaran les factures originals, amb còpia, que seran tornades una vegada comprovades i segellades pel Consell Valencià de l'Esport. Quan la despesa subvencionada supere la quantia de 18.000 euros, l'elecció entre les tres ofertes presentades es realitzarà d'acord amb criteris d'eficiència i economia, havent de justificar-se expressament en una memòria l'elecció quan no corresponga a la proposta econòmica més avantatjosa de les presentades en la sol·licitud de la subvenció.
12.3. Els justificants integrants de cada compte justificatiu hauran de complir els requisits establits en el Reial Decret 1496/2003, de 28 de novembre.
12.4. Queden exclosos de la possibilitat de la seua justificació amb fons procedents de la subvenció del Consell Valencià de l'Esport, les despeses ocasionades per:
- Adquisició d'immobilitzat, excepte per a les subvencions a càrrec del capítol VII del pressupost del Consell Valencià de l'Esport, línia T2521000.
- Adquisició de béns destinats a la venda.
- Tributs (excepte l'IVA no repercutit).
- Aportacions a sistemes complementaris de pensions.
- Multes i recàrrecs per pròrroga o constrenyiment imposat per qualsevol administració pública.
- Els bitllets emesos i no utilitzats.
- Despeses extres d'hotel o similar, bar, minibar, etc.
- Indemnitzacions per acomiadament.
- Indemnitzacions per raó de servici que superen les quanties exceptuades de gravamen establides en la legislació vigent de l'IRPF.
- Despeses sumptuàries.
12.5. Amb caràcter general, no podran justificar-se a càrrec de la subvenció del Consell Valencià de l'Esport totes aquelles despeses que es financen amb aportacions directes d'esportistes, clubs o tècnics, com llicències esportives, mutualitats, quotes de curset, etc.
Tretze. Reintegrament i/o revocació de les subvencions
13.1. Procedirà el reintegrament de les quantitats percebudes i l'exigència de l'interés de demora des del moment del pagament de la subvenció o, si és el cas, la revocació de la subvenció, en els casos següents:
a) Incompliment de l'obligació de justificació.
b) Obtenció la subvenció sense reunir les condicions requerides.
c) Incompliment de la finalitat per a la qual va ser concedida la subvenció.
d) Incompliment de les condicions imposades als beneficiaris amb motiu de la concessió de la subvenció.
e) Igualment, en el supòsit previst en la base 9.4, quan la subvenció principal siga la del Consell Valencià de l'Esport, procedirà el reintegrament de l'excés obtingut sobre el cost de l'activitat exercida.
f) Així com tots aquells casos que establix el capítol I del títol II de la Llei 38/2003, de 17 de novembre, General de Subvencions.
13.2. Els supòsits de reintegrament s'establixen sense perjuí dels casos en què procedisca incoar un expedient sancionador d'acord amb el que establix l'article 52 i següents de la Llei General de Subvencions.
Catorze. Legislació aplicable
En tot allò no previst en esta resolució, els beneficiaris es sotmetran al que establix el Text Refós de la Llei d'Hisenda Pública de la Generalitat Valenciana, la Llei de Pressupostos de la Generalitat per a l'exercici de què es tracte i allò que s'ha regulat en la Llei 38/2003 General de Subvencions.
ANNEX II
Bases per les quals es regula la selecció dels alumnes esportistes participants en els plans d'especialització esportiva que desenvolupen les federacions esportives de la Comunitat Valenciana en el Complex Educatiu de Cheste
Primera. Selecció dels esportistes integrants dels plans d'especialització esportiva.
1.1. La incorporació del nou alumnat integrant dels plans d'especialització esportiva, tant en el cas de federacions que ja funcionen, com en el cas de federacions de nou accés, haurà de realitzar-se d'acord amb una convocatòria de realització de proves d'aptitud física i esportiva, que anirà a càrrec de les federacions esportives de la Comunitat Valenciana en coordinació amb el Consell Valencià de l'Esport.
La convocatòria de proves d'aptitud física i esportiva ha de fer-se pública, almenys amb sis mesos d'antelació a l'inici del curs, entre els clubs i/o esportistes interessats, pels mitjans que crega oportuns la federació corresponent, sent almenys obligatori que siga publicat en la seua pàgina web i ha de contindre els requisits següents:
a) Nombre de places que es convoquen per al curs corresponent.
b) Documentació que s'ha de presentar per a la realització de les proves d'accés. Mínim: imprés de sol·licitud, fotocòpia del DNI o llibre de família del candidat/a i fotocòpia dels butlletins d'avaluació dels seus estudis de primària o ESO del curs anterior i del curs actual.
c) Edats o curs acadèmic per al qual es convoquen les places.
d) Termini de sol·licitud.
e) Criteris acadèmics d'accés (establits en la present resolució).
f) Criteris esportius (físics i tècnics específics d'accés).
g) Relació de proves esportives d'accés, descripció d'estes i valoració i barems específics de les proves.
h) Proves d'aptitud mèdica
i) Procediment de selecció definitiva dels alumnes integrants dels plans.
j) Lloc, data de celebració i horari de la convocatòria de les proves d'accés.
k) Adreça, telèfon, correu electrònic, horari d'atenció i persona de contacte en la federació.
1.2. Una vegada realitzades les proves d'aptitud física i esportiva, la federació farà pública, en un termini màxim de sis dies, l'acta d'aptes i no aptes en les citades proves. S'establirà un orde de prelació entre els candidats i candidates que hagen resultat aptes, d'acord amb els barems establits en la convocatòria de les proves.
1.3. La federació esportiva corresponent proposarà al Consell Valencià de l'Esport el llistat d'alumnes de nou ingrés per al curs 2012/2013 que, d'acord amb els resultats en les proves d'aptitud física i esportiva, proposa per a la seua incorporació als plans, així com un llistat prioritzat dels alumnes que integren la llista de reserves.
1.4. Així mateix, la federació proposarà al Consell Valencià de l'Esport el llistat d'alumnes que, d'acord amb els requisits establits en el present annex, proposa per a la seua continuïtat en els plans d'especialització esportiva en el curs escolar 2012/2013.
Segona. Comissió de selecció i permanència d'esportistes
2.1. La selecció definitiva de l'alumnat serà efectuada per una comissió de selecció i permanència d'esportistes designada a este efecte, que valorarà els resultats obtinguts en les proves d'aptitud física, esportiva i mèdica i l'expedient acadèmic de l'alumne (del curs actual i, almenys, d'un curs anterior) i comprovarà que tots els alumnes, inclosos els que integren els plans en el curs escolar 2011/2012 i que han sigut proposats per a la seua continuïtat, complixen amb els requisits establits en el present. La comissió estarà composta per set membres designats pel director general de l'Esport, tres d'ells en representació de les federacions esportives que desenvolupen plans d'especialització esportiva i la resta entre el personal del Consell Valencià de l'Esport i del Complex Educatiu de Cheste.
La dita comissió de selecció i permanència d'esportistes, seleccionarà els alumnes que s'incorporen per primera vegada al pla d'especialització esportiva entre aquells alumnes que propose la federació esportiva corresponent pels resultats obtinguts en les proves d'aptitud física, esportiva i mèdica. Per a la selecció definitiva dels alumnes, esta comissió tindrà en compte estos resultats i a més els resultats acadèmics del curs actual i, com a mínim, de totes les avaluacions del curs anterior. A més, la comissió comprovarà que els alumnes seleccionats complixen els requisits establits en les bases tercera i quarta del present annex.
2.2. La comissió de selecció i permanència d'esportistes seleccionarà també els alumnes esportistes que ja formen part dels plans d'especialització esportiva en el curs 2011/2012, que complisquen amb els requisits establits en les bases tercera i quarta del present annex i hagen sigut proposats per la federació esportiva corresponent per a continuar en els plans.
Tercera. Requisits esportius
a) Per als alumnes esportistes de nou accés, haver superat la bateria de proves físiques, tècniques i mèdiques d'aptitud per a la pràctica esportiva determinades de comú acord entre el Consell Valencià de l'Esport i les federacions esportives, i per als alumnes que ja formen part dels plans d'especialització esportiva en el curs actual, haver superat els nivells d'entrenament i de rendiment esportiu establits per la federació esportiva corresponent.
b) Estar en possessió de la corresponent llicència oficial i en vigor de la federació esportiva de la Comunitat Valenciana o dels Jocs Esportius de la Comunitat Valenciana.
c) L'alumne demostrarà si així se li requerix la seua condició de valencià.
Quarta. Requisits acadèmics
4.1. Els plans d'especialització van dirigits a alumnes esportistes matriculats en centres escolars de la Comunitat Valenciana i que vagen a cursar algun dels següents cursos acadèmics:
- Alumnes nascuts en 2000 que vagen a cursar 1r d'ESO.
- Alumnes nascuts en 1999 que vagen a cursar 2n d'ESO.
- Alumnes nascuts en 1998 que vagen a cursar 3r d'ESO.
- Alumnes nascuts en 1997 que vagen a cursar 4t d'ESO.
- Alumnes nascuts en 1996 que vagen a cursar primer de Batxillerat.
4.2. La comissió de selecció i permanència d'esportistes a què es referix la base segona del present annex podrà valorar, excepcionalment, la selecció d'esportistes que no complisquen amb els requisits establits en la present base, en els casos que s'especifiquen a continuació:
a) Que l'alumne no estiga matriculat durant el present curs escolar en un centre escolar de la Comunitat Valenciana però es demostre documentalment que es trasllada a la Comunitat Valenciana per motius familiars o laborals i totalment al marge de motivacions esportives.
b) En el cas d'alumnes que s'incorporen al sistema educatiu espanyol, provinents d'altres països, que l'alumne no vaja a cursar els estudis especificats en la present base per al seu any de naixement però es demostre documentalment que la pèrdua d'un curs acadèmic va ser motivada per la seua incorporació al sistema educatiu espanyol.
En tot cas, la comissió de selecció i permanència d'esportistes decidirà sobre la conveniència o no de la incorporació d'estos alumnes.
4.3. Els requisits acadèmics que han de complir els nous alumnes que accedixen als plans d'especialització esportiva són:
a) En el cas d'alumnes esportistes que sol·liciten la seua incorporació en el curs de 1r d'ensenyança secundària obligatòria han d'haver superat en la seua totalitat totes les assignatures del curs anterior corresponent.
b) En el cas d'alumnes esportistes que sol·liciten la seua incorporació en els cursos de 2n, 3r i 4t de l'etapa d'ensenyança secundària obligatòria han d'estar en condicions de promocionar als dits cursos una vegada realitzada la prova extraordinària de setembre.
c) En el cas d'alumnes que sol·liciten la seua incorporació al curs de 1r de l'etapa de batxillerat han d'estar en condicions de promocionar al dit curs una vegada realitzada la prova extraordinària de setembre (expedició del títol de graduat en ensenyança secundària obligatòria).
d) En el cas dels alumnes esportistes de l'etapa de batxillerat hauran d'acollir-se a les modalitats i optatives que s'oferisquen als grups d'esportistes.
e) Cap alumne podrà ser seleccionat si en les notes d'una de les avaluacions del curs actual presenta més de 6 insuficients o si en les notes del curs anterior presenta més de 12 insuficients sumant les assignatures suspeses en dos avaluacions i en alguna de les avaluacions del curs actual ha suspés més de quatre assignatures.
f) En la selecció dels esportistes tindran preferència i es seleccionaran, en primer lloc, aquells que estiguen en condicions de promocionar al curs següent en la convocatòria de juny. Els alumnes que estiguen en condicions de promocionar al curs següent una vegada realitzada la prova extraordinària de setembre, només podran ser seleccionats en el cas que queden places vacants una vegada adjudicades les places convocades entre els alumnes que hagen promocionat en la convocatòria de juny.
4.4. Excepcionalment, la comissió de selecció i permanència d'esportistes podrà valorar la selecció d'esportistes que no complisquen amb els requisits establits en la base 4.3, apartat e), quan es puga comprovar que el nombre de suspensos ha sigut conseqüència d'unes circumstàncies concretes i no reiterades en el temps.
4.5. Els requisits perquè un alumne pertanyent als plans d'especialització esportiva es mantinga en estos són:
a) Superar esportivament els nivells d'entrenament o de rendiment esportiu establits per la seua federació esportiva corresponent i participar en les competicions designades per la federació i/o el club.
b) Superar acadèmicament el curs escolar corresponent.
c) Mantindre una actitud i comportament de manera que no existisquen per part del professorat acadèmic, de residències o d'entrenament esportiu, informes raonats que aconsellen l'eixida de l'alumne dels plans d'especialització esportiva.
d) Formalitzar els requisits de matricula acadèmica en l'IES número 1 del Complex Educatiu de Cheste, així com en el centre de residències del citat Complex durant el període i termini establits per a tal fi.
e) Quan un alumne esportista pertanyent als plans d'especialització esportiva renuncie voluntàriament a estos no es permetrà el seu posterior reintegrament.
4.6. Així mateix, els alumnes integrats en els plans d'especialització esportiva podran causar baixa en estos durant els dos primers trimestres del curs quan no complisquen amb les seues obligacions com a esportista dels plans i que, a més d'allò que s'ha especificat en els apartats anteriors, implica:
- No acumular faltes d'assistència a classe i als entrenaments que no hagen quedat degudament justificades.
- No fumar ni consumir drogues o substàncies estupefaents, ni begudes alcohòliques ni promoure el seu consum.
- Romandre intern en la residència del Complex Educatiu de Cheste durant els dies lectius, segons el calendari escolar.
En estos supòsits, els alumnes quedaran a costa de la decisió que, respecte a la seua matrícula en l'IES, adopte la inspecció educativa.
Quinta. Llistats d'alumnes admesos i no admesos
5.1. Una vegada formalitzats els actes d'instrucció corresponents, la comissió de selecció i permanència d'esportistes notificarà a les corresponents federacions esportives, a través de l'òrgan instructor, el llistat d'alumnes admesos i no admesos en els plans d'especialització esportiva per al curs escolar 2012-2013, i haurà de comunicar als interessats la seua admissió definitiva.
5.2. La federació haurà de comunicar al Consell Valencià de l'Esport, si és el cas, els errors detectats en el citat llistat d'admesos en el termini màxim de 10 dies des de la seua notificació.
5.3. L'òrgan instructor enviarà el llistat definitiu a l'IES número 1 del Complex Educatiu de Cheste.